section_heading: Vojna karijera
paragraph_text: U travnju 1901. unaprijeđen je u čin bojnika, nakon čega je u rujnu 1903. imenovan načelnikom središnjeg odjela saskog Glavnog stožera. Iduće, 1904. godine, imenovan je načelnikom odjela geografskog odjela u saskom Glavnom stožeru, nakon čega 1906. postaje zapovjednikom bojne u 8. kraljevskoj saskoj pješačkoj pukovniji "Prinz Johann Georg" u Leipzigu. U rujnu 1906. promaknut je u čin potpukovnika, dok čin pukovnika dostiže u ožujku 1910. godine. U travnju 1910. imenovan je zapovjednikom 14. kraljevske saske pješačke pukovnije tijekom koje službe je u lipnju 1913. promaknut u čin general bojnika. Predmetnom pukovnijom zapovijeda tri godine, do listopada 1913., kada postaje zapovjednikom 45. pješačke brigade smještene u Dresdenu kojom zapovijeda i na početku Prvog svjetskog rata.